**ส่วนที่ 4**

**บทสรุป และข้อเสนอแนะ**

**1. สรุปผล**

 ผลการติดตามและประเมินผลแผนพัฒนาองค์การบริหารส่วนตำบลก้านเหลือง ประจำปีงบประมาณ 2560 รอบเดือนเมษายน (ระหว่างเดือนตุลาคม 2559 – เดือนมีนาคม พ.ศ. 2560) จากการรวบรวมข้อมูลและวิเคราะห์ผลการดำเนินงาน และการประมวลผลการประเมินความพึงพอใจของประชาชน ต่อผลการดำเนินงานขององค์การบริหารส่วนตำบลก้านเหลือง ในภาพแยกเป็นรายยุทธศาสตร์ ดังนี้

* 1. **ผลการการดำเนินการตามแผนการดำเนินงานขององค์การบริหารส่วนตำบลก้านเหลือง**

**1) ผลการดำเนินงานในยุทธศาสตร์ที่ 1 ยุทธศาสตร์การพัฒนาด้านการเศรษฐกิจฐานรากให้พึ่งตนเองและแข่งขันได้** มีจำนวนทั้งหมด 2 โครงการ ดำเนินการแล้วเสร็จ จำนวน 2 โครงการ คิดเป็นร้อยละ 100

**2) ผลการดำเนินงานในยุทธศาสตร์ที่ 2 ยุทธศาสตร์การพัฒนาด้านสังคมที่เข้มแข็งและพัฒนาคุณภาพชีวิตที่ดี**  มีจำนวนทั้งหมด 11 โครงการ ดำเนินการแล้วเสร็จ จำนวน 4 โครงการ คิดเป็นร้อยละ 36.37 โครงการที่อยู่ระหว่างดำเนินการ จำนวน 7 โครงการ คิดเป็นร้อยละ 63.63

**3) ผลการดำเนินงานในยุทธศาสตร์ที่ 3 ยุทธศาสตร์การพัฒนาด้านโครงสร้างพื้นฐาน ทรัพยากรธรรมชาติและสิ่งแวดล้อม** มีจำนวนทั้งหมด 12 โครงการ ดำเนินการแล้วเสร็จ จำนวน 11 โครงการ คิดเป็นร้อยละ 91.67 โครงการที่อยู่ระหว่างดำเนินการ จำนวน 1 โครงการ คิดเป็นร้อยละ 8.33

**4) ผลการดำเนินงานในยุทธศาสตร์ที่ 4 ยุทธศาสตร์การพัฒนาด้านการเสริมสร้างความมั่นคงและความสงบเรียบร้อย** มีจำนวนทั้งหมด 1 โครงการ ดำเนินการแล้วเสร็จ จำนวน 1 โครงการ คิดเป็นร้อยละ 100

**5) ผลการดำเนินงานในยุทธศาสตร์ที่ 5 ยุทธศาสตร์การพัฒนาด้านการเมืองการบริหาร** มีจำนวนทั้งหมด 38 โครงการ ดำเนินการแล้วเสร็จ จำนวน 14 โครงการ คิดเป็นร้อยละ 36.84 โครงการที่อยู่ระหว่างดำเนินการ จำนวน 24 โครงการ คิดเป็นร้อยละ 63.16

จากการประเมินผลความพึงพอใจต่อผลการดำเนินงานตามยุทธศาสตร์การพัฒนาขององค์การบริหารส่วนตำบลก้านเหลือง ประจำปี พ.ศ. 2560 รอบเดือนเมษายน พ.ศ. 2560 (ระหว่างเดือนตุลาคม พ.ศ. 2559 – เดือนมีนาคม พ.ศ. 2560) จากที่ผ่านมา จำนวนโครงการทั้งหมด 64 โครงการ สามารถดำเนินการตามแผนพัฒนาองค์การบริหารส่วนตำบลประจำปีในภาพรวมได้ 64 โครงการ คิดเป็นร้อยละ 100.00 พบว่าประชาชนส่วนใหญ่พึงพอใจต่อผลการดำเนินงานขององค์การบริหารส่วนตำบลโดยเฉพาะอย่างยิ่งการดำเนินงานยุทธศาสตร์ที่ 1 ยุทธศาสตร์ด้านเศรษฐกิจฐานรากให้พึ่งตนเองและแข่งขันได้,ยุทธศาสตร์เสริมสร้างความมั่นคงและความสงบเรียบร้อย และยุทธศาสตร์ที่ 3 ยุทธศาสตร์ด้านโครงสร้างพื้นฐาน ทรัพยากรธรรมชาติ และสิ่งแวดล้อม

 57

**คณะกรรมการติดตามและประเมินผลแผนพัฒนาองค์การบริหารส่วนตำบลก้านเหลืองได้เสนอแนะข้อคิดเห็นไว้ดังนี้**

1. โครงการที่บรรจุไว้ในแผนพัฒนาสามปี ควรมีความสัมพันธ์กับศักยภาพด้านงบประมาณขององค์การบริหารส่วนตำบลก้านเหลือง
2. ควรมีการวางแผนและประมาณการค่าใช้จ่ายของโครงการให้ใกล้เคียงกับการดำเนินการจริง และการใช้จ่ายงบประมาณ ควรให้สอดคล้องกับงบประมาณที่ตั้งไว้
3. ควรดำเนินโครงการให้เป็นไปตามระยะเวลาที่กำหนดตามแผนการดำเนินงาน เพื่อไม่ให้เกิดความล่าช้าในระยะเวลาใกล้สิ้นปีงบประมาณ
4. โครงการที่อยู่ระหว่างดำเนินการและโครงการที่ยังไม่ได้ดำเนินการ ขอให้ดำเนินการให้แล้วเสร็จภายในระยะเวลาที่กำหนด
5. ควรเตรียมการพัฒนาในยุทธศาสตร์การพัฒนาขององค์การบริหารส่วนตำบลให้มีคะแนนเฉลี่ยน้อยที่สุด เพื่อให้อยู่ในระดับใกล้เคียงกับยุทธศาสตร์ด้านอื่น ๆ
6. ขอให้เพิ่มโครงการหรืองบประมาณในยุทธศาสตร์การพัฒนาด้านการส่งเสริมอนุรักษ์ทรัพยากรธรรมชาติและสิ่งแวดล้อม ยุทธศาสตร์ด้านเศรษฐกิจ และยุทธศาสตร์ด้านสาธารณสุข